**Ügyleírás**

**Gyógyszerkiadások viseléséhez kapcsolódó települési támogatás**

**Jogszabályi háttér**

* Az általános közigazgatási rendtartásról szóló 2016. évi CL. törvény
* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* Pusztavacs Községi Önkormányzat Képviselő-testületének 5/2020. (VIII.27.) számú önkormányzati rendelete a szociális gondoskodás helyi szabályairól

**Gyógyszerkiadások viseléséhez kapcsolódó települési támogatás**

1. Az a szociálisan rászoruló személy jogosult a gyógyszerkiadások viseléséhez kapcsolódó települési támogatásra, akinek esetében
   1. az egy főre számított havi családi jövedelemhatár az öregségi nyugdíj mindenkori legkisebb összegének 150 %-át (42 750.- Ft), egyedül élő esetén annak 200 %-át (57 000.- Ft) nem haladja meg, továbbá
   2. a havi rendszeres gyógyszer költségének mértéke az öregségi nyugdíj mindenkori legkisebb összegének a 25 %-át eléri. (7 125.- Ft)
2. A havi rendszeres gyógyszerköltségének mértékét a kérelmező háziorvosa igazolja
3. A gyógyszerkiadásokhoz kapcsolódó települési támogatás havi összege 5 000.-Ft, amelyet akként nyújt az önkormányzat, hogy a jogosult köteles a kifizetéskor bemutatni a gyógyszerek kiváltásakor kapott nyugtát vagy számlát; a támogatás kizárólag a kiváltott gyógyszerek kifizetését igazoló nyugta vagy számla ellenében fizethető ki.
4. A gyógyszerkiadásokhoz kapcsolódó települési támogatás egy év időtartamra kerül megállapításra.
5. A gyógyszerkiadásokhoz kapcsolódó települési támogatás havi rendszerességgel nyújtott támogatás, amelynek a jogosultsági feltételeit legalább évente felül kell vizsgálni.
6. A támogatásra jogosult köteles bejelenteni a közös önkormányzati hivatalba, ha a jövedelmi helyzetében vagy a gyógyszer ellátása költségeiben változás történik, legkésőbb a változást követő 3 munkanapon belül.

A gyógyszerkiadásokhoz kapcsolódó települési támogatás az erre szolgáló kérelem kitöltésével igényelhető. A kérelem letölthető vagy beszerezhető a Pusztavacs Községi Polgármesteri Hivatalban (2378 Pusztavacs, Bélke tér 10.). A kitöltött és aláírt kérelem a szükséges csatolt dokumentumokkal együtt személyesen vagy meghatalmazott útján a hivatal szociális irodájába nyújtható be. A kérelmet az ügyintéző megvizsgálja és amennyiben hiányosságot tapasztal, 8 napon belül – a hiányosságok, jogkövetkezmény, valamint határidő megjelölésével - hiánypótlásre szólítja fel a kérelmezőt. Amennyiben a kérelmező a hiánypótlásnak a határidő lejártáig nem tesz eleget és a határidő meghosszabbítását nem kéri, az eljárás megszüntetésre kerül.

A megállapító határozatot a Szociális Bizottság elnöke írja alá, ezt követően kézbesítésre kerül a kérelmező részére.

**A kérelem kötelező mellékletei**

A háztartás jövedelemigazolásai / alkalmi munka nyilatkozat/ igazolás regisztrált álláskeresői nyilvántartásba vételről / családtámogatási ellátások

A háziorvos igazolása a gyógyszerköltségekről.

**Eljárási illeték**

Az eljárás díj- és illetékmentes

**Eljárási határidő**

Sommás eljárásban 8 nap